Caronti

In a riligioni greca è in a riligioni rumana, Caronti (o Caronte) (in grecu Χάρων="ferocia alluminata",traslittaratu Charhov) era u barcaghjolu di l'Ade. Com'è psicupompu traspurtava i novi morti da una riva à l'altra di u fiumu Acheronti, ma solu s'è i so cadavari aviani ricivutu i rituali anori funebri (o, in un'antra virsioni, s'eddi dispuniani di una partituccia par pagà u viaghju); quiddu ch'ùn l'avia micca ricivuti (o ch'ùn avia micca a partituccia) era custrettu à errà in eternu senza paci trà i nebbii di u fiumu (o, sicondu parechji autori, par centu anni).

In a Grecia antica sopravvivia a tradizioni di metta una muneta sottu a lingua di u cadavaru prima di a sipultura. A tradizioni firmeti viva in Grecia finu à ebbichi abbastanza ricenti ed hè prubabilamenti d'urighjina assà antica. Calchì autori susteni chì u prezzu era di dui muneti, missi sopra l'ochji di u defuntu o sottu a lingua. 

Nisciuna anima viva hè mai stata traspurtata da l'altra parti, incù i soli eccezzioni di a dea Persefona, di l'eroi Enea, Teseiu, Pirituu è Erculu, Odisseu, di l'induvinu Orfeu, di a sibilla cumana Deifobe, di Psyche, di San Paulu è di Danti Alighieri.

Caronti hè figliu di Erebu è Notti.

In a riligioni etrusca u so currispittivu hè Charun.

 Discrizzioni 
I dui opari più significativi in i quali si scontra a figura di Caronti sò sicuramenti l'Eneidi di Virghjiliu è a Divina Cummedia di Danti. À a fini di u V seculu a.C., comparisci in a cummedia I ranochji di Aristofane, ind'eddu urla vituperii à la ghjenti chì u circondani. Hè discrittu incù una barba rossa è capeddi bianchi è quissa hè illustrata in a Divina cummedia.

Si dici spessu chì Caronti traspurtava l'animi à traversu u fiumu Stige; quissa hè mintuvatu in l'Eneidi Virghjliu, Eneidi, VI, 369. Eppuri par parechji fonti, inclusu Pausania Pausania, X,28 è, in seguitu, l'Infernu di Danti, u fiumu era l'Acheronti.

 Caronti virghjilianu in l'Eneidi 
Caronti hè citatu in l'Eneidi di Virghjiliu à u libru VI, par a prima volta à u vv. 299. A so figura hè discritta da sprissioni è imagini moltu rozi è realisti.

 Caronti Dantescu in a Divina Cummedia 
Ritruvemu in u cantu III di l'infernu i terzini chì discrivini Caronti in varii lati di a so figura:

- com'è vechju è biancu di culori;

- com'è dimoniu siveru, urdinatu è sistematicu.

In Corsica
Accadi chì Caronti fussi citatu in a cultura corsa, in particulari:
 in a sprissioni: mandà à Caronti, chi significheghja mandà à Caternu

Noti

Bibliugrafia
Vittoriu Sermonti, Infernu, Rizzoli 2001.
Umberto Boscu è Ghjuvanni Reggio, A Divina Cummedia - Infernu, I Monnier 1988.

Fonti
'Ss'articulu pruveni in parti o in tutalità da l'articulu currispundenti di a wikipedia in talianu.
Categoria:Religione
categoria:Antichità